ДОМ УЧЕНИКА СРЕДЊИХ ШКОЛА
06 Број: _____/2022
Датум, 27.09.2022. године
У ж и ц е

I Годишњи извештај о раду управе дома
за школску 2021/22

I. УВОД

	Школска 2021/2022 година започела је неизвесно очекујући организацију рада усклађену са епидемиолошком ситуацијом изазваном вирусом COVID 19, коју су предлагали тимови за праћење безбедности организовања наставе. Већи део школске године протекао је у редовним условима рада, и на срећу није било великих осцилација у пословању.  
Непосредно пред сам почетак школске године Дом ученика средњих школа је упутио Министарству просвете, науке и технолошког развоја захтев за проширење капацитета имајући у виду слободне капацитете трећег улаза објекта за смештај ученика у ПЈ, на адреси Немањина 52. Наиме, још од преузимања имовине, права и обавеза бившег Дома за децу и омладину Петар Радовановић, Дом је у процедури регулисања права коришћења на деловима имовине. Првобитним планом и договором ресорних министарстава, било је предвиђено да истим трећим улазом за смештај ученика газдује Град Ужице, али се то временом показало као нецелисходно обзиром да Град није имао потребе за тим простором о чему се и изјаснио дописом и одлуком упућеном Дирекцији за имовину Републике Србије код које је процедура сачињавања протокола о даљој судбини имовине. Имајући  у виду наведено дом је затражио наведено проширење капацитета по ком захтеву до почетка нове школске 2022/23 гоидне није одлучено. И ове године се упутио нови захтев за проширење капацитета за смештајни капацитет трећег улаза од 90 места, по коме одлуку такође очекујемо.
И протекла школска година била је обележена потребом за подизањем свести ученицима о хигијени, заштити од ширења заразних болести, што се реализовало што на групним састанцима са ученицима по васпитним групама, што индивидуалним разговорима. Наравно, са ученицима се радило и посебно на стицању или подизању радних навика, побољшању успеха ученика у школи, тако и на социјализацији кроз рад појединих секција.
 Ученичке секције нису организоване у потпуности, већ су по плану рада за ову школску годину организоване само одређене секције.  
У дому се и ове године радило на реализацији постављених циљева пословања, задовољењу предвиђених стандарда, те подизању квалитета смештаја и исхране ученика на виши ниво. 
Приступило се поступку јавне набавке отвореног поступка Гасног генератора за прелазак грејања матичне јединице, тј. објекта у Ужичке републике 116 на гас. Поступак је спроведен, генератор и пратећа опрема набављена, спроведени радови на припреми терена за постављање гасног генератора и исти је реализован. У току су процедуре код надлежних институција за прибављање дозвола за коначно пуштање у рад генератора и потпуни прелазак на грејање на гас. 
Како би се ниво услуга исхране ученика подигао на виши ниво, приступило се такође поступку јавне набавке у отвореном поступку, два уређаја за кухињу и то електричне пећнице и конвектомата. 
Како је у прошлој години потпуно замењен новим систем за дојаву пожара, исти се периодично прегледао и одржавао. Набављена је нова рачунарска опрема и неколико нових рачунара.
У пословној јединици су извршени радови на пробијању плоче на последњем спрату у смештајној згради како би се обезбедио приступ таванском простору ради адекватнијег одржавања. Такође у току овог летњег распуста дотрајали намештај у неколико соба  у пословној јединици замењен је новим. Наиме, набављено је 8 кревета на спрат са 16 душека, 10 гардеробера и чивилуци. Набављен је квалитетан и модеран намештај чиме је квалитет смештаја у многоме унапређен. Циљ је да се у наредном периоду поступно, део по део комплетан стари намештај у пословној јединици замени новим модерним и функционалним намештајем.  
 Као и претходне године, на локацији матичног дома у Улици Ужичке републике 116, било је смештено 160 ученика. Ученици су смештени  у два објекта (зграде) за смештај ученика. Дечака има 48 и смештени су у првој смештајног згради у приземљу у 12 четворокреветних соба. Девојчице су у преосталом смештајном капацитету. 
У пословној јединици дома на адреси Немањина бр. 52, Ужице у школској 2020/21 години било је смештено 249 + ученици за смештајни капацитет трећег улаза. Смештајни капацитет у Пословној јединици Дома је конципиран на следећи начин:  објекат је грађен као стамбена зграда са стамбеним јединицама капацитета од 25 до 30 лежајева  са припадајућом инфраструктуром (спаваћи део, дневни боравак као комуникациони и радни простор, чајна кухиња, вешерница и мокри чворови). Ученици су у стамбене јединице распоређени хомогено по полу, и то по принципу једна стамбена јединица – једна васпитна група. Сваки улаз има по четири стамбене јединице, а свака стамбена јединица у коју је смештена по једна васпитна група, има шест соба за спавање, дневни боравак који се састоји од дела за рад и учење и дела за провођење слободног времена, две терасе, чајну кухињу, вешерницу, три купатила и три засебна ВЦ-а. Реновирањем и опремањем стамбеног блока  објекат  се нашао у самом врху по високом стандарду и опремљености простора за становање.
Од већих набавки спреведени су редовни свакогодишњи поступци јавних набавки у отвореном посутпку за намирнице за припремање хране за ученике, електричне енергије. 
	План за наредни период је да се настави са ургенцијама ресорном министрству а у вези поднетог захтева за средставима за реконструкцију и надоградњу помоћног објекта теретане, којом би се обезбедило проширење капацитета за још 57 места за смештај ученика, те обезбедиле нове техничке просторије и растерећење постојећих просторија ради функционалније искоришћености простора, такође и ургениције за средствима за наставак реконструкције поткровља изнад улаза 1 и 2 смештајне зграде у пословној јединици. 
	У пословању јавног сектора уведен је низ новина у току претходне године. Најпре се прешло на електронско евидентирање фактура кроз јединствен програм СЕФ Министрарства финансија, потом наложена обавеза фискализације за велики број делатности међу којима је и делатност осталог смештаја где спадају и домови ученика. Стручне службе дома предузеле суниз активности, приступила обукама, те набавиле адекватну и неопходну техничку подршку те приступиле реализацији новонасталих обавеза и промена у пословању. Дом се опремио и за фискализацију набавио софтверску подршку за везу са Пореском управом и од рачуна за месец септембар припремио издавање фискалних рачуна родитељима ученика за плаћене услуге смештаја и исхране. Такође, пословање дома у области јавних набавки било је предмет контроле Државне ревизорске институције, извештај по ревизији у изради. Контрола је започета 18.04.2022. а званично решење о почетку 27.05.2022. године са планираним роком контроле до 30.11.2022. године. 

Годишњи извештај васпитног рада за школску 2021/2022. годину

				1. СТРУКТУРА УЧЕНИКА У ДОМУ

За пријем ученика у Дом расписан је збирни конкурс за све домове ученика у Републици Србији, који је објављен у специјалном броју Просветног прегледа. У конкурсу су истакнути услови као и број места са којима Дом располаже. 
Ове године, као и прошле, у конкурсу је обухваћена категорија ученика из социјално осетљивих друштвених група. Они се рангирају након прибављања додатне документације по критеријумима наведеним у конкурсу. 
Пријем кандидата обавила је Комисија за пријем ученика. 
Приликом ибора кандидата примењени су критеријуми из Конкурса.
У школској 2021/2022. години у Матични дом је примљено 160 ученика (током године изашла 4 корисника), а у Пословну јединицу Дома је 342 ученика. Преглед структуре ученика који су у дом примљени по конкурсу за 2022/23. годину по категоријама ће бити исказан у Годишњем плану и програму рада дома за 2022/23. годину. 

У претходној школској 2021/2022. години структура ученика била је по приказаним критеријумима у складу са табеларним приказом како следи, и то:

МАТИЧНА ЈЕДИНИЦА ДОМА, УЖИЧКЕ РЕПУБЛИКЕ 116, УЖИЦЕ 

Структура ученика у школској 2021/22.

а) број ученика по васпитним групама и структура према полу

ПОЛ	I	II	III	IV	V	VI	СВЕГА	
ДЕЧАЦИ	16	7	8	4	11	/	46	
ДЕВОЈКЕ	12	14	18	23	16	24	110	
СВЕГА	28	24	26	27	27	24	156	

б) структура ученика према врсти школе

Ред.бр.	                                Назив школе	Број ученика	Проценат	
1.	Медицинска школа	65	41,6	
2.	ТШ „Радоје Љубичић“	35	22,4	
3.	Техничка школа	18	11,6	
4.	Економска школа	25	16	
5.	Гимназија	6	3,9	
6.	Уметничка школа	5	3,2	
7.	Музичка школа	2	1,3	
Укупно		156	100	
в) структура ученика по разредима и полу

Разред	Дечаци	Девојке	Свега	
     I	14	32	46	
     II	13	26	39	
     III	12	26	38	
     IV	7	26	33	
Укупно	46	110	156	

г) образовни ниво родитеља-оца

Нижи	Средњи	Виши	Високи	Свега	
41	101	9	5	156	

д) породична ситуација

Са оба
родитеља	Без једног
родитеља	Без оба
родитеља	Разведени родитељи	Под старатељством	Свега	
  136  	6	/	14	                 /	156	

ђ) донет успех ученика

Одлични	Врло добри	Добри	Довољни	Поновци	Свега	Просечна оцена	
62	87	11	/	/	160	4.15	

е) успех ученика на крају године
Одлични	Врло добри	Добри	Довољни	Поновци	Свега	Просечна оцена	
72	70	12	1	1	156	4.27	

Успех ученика на почетку и на крају школске године по васпитним групама и на нивоу Дома:

Васпитне групе	Просек на почетку школске године	Просек на крају школске године	
Прва	4.20	4.30	
Друга	3,61	3,97	
Трећа	4,01	4.07	
Четврта	4,73	4.71	
Пета	4,06	4,1	
Шеста	4,25	4.49	
На нивоу дома	4.15	4.27	

•	Просечна оцена на почетку године је: 4.15
•	Просечна оцена на крају године је: 4.27

 РЕАЛИЗАЦИЈА ВАСПИТНОГ РАДА У МАТИЧНОЈ ЈЕДИНИЦИ 
Планиране и остварене теме васпитног рада по васпитним групама приказане су у табели.

Васпитна група	1. Адаптација на живот у дому	2. Учење и школска успешност	3. Животне вештине	4. Живот у заједници	Укупно	
	П	О	П	О	П	О	П	О	П	О	
Прва	4	4	11	11	13	13	7	7	35	35	
Друга	3	3	13	13	12	12	5	5	33	33	
Трећа	4	4	10	10	13	13	8	8	35	35	
Четврта	6	6	8	8	12	12	9	9	35	35	
Пета	3	3	14	14	9	9	10	10	36	36	
Шеста	5	5	11	11	11	11	9	9	36	36	
Укупно	25	25	67	67	70	70	48	48	210	210	

ПОСЛОВНА ЈЕДИНИЦА , НЕМАЊИНА 52

а) број ученика по васпитним групама и структура према полу

ПОЛ	I	II	III	IV	V	VI	VII	VIII	IX	X	XI	XII	СВЕГА	
ДЕЧАЦИ	2	31	31	29					24				115	
ДЕВОЈКЕ	4				31	31	30	32	8	32	32	31	227	
СВЕГА	6	31	31	29	31	31	30	32	32	32	32	31	342+6	

б) структура ученика према врсти школе

Ред.бр.	                                Назив школе	Број ученика	%	
1.	Медицинска школа	198	57,90	
2.	ТШ „Радоје Љубичић“	57	16,67	
3.	Техничка школа	43	12,57	
4.	Економска школа	27	7,89	
5.	Гимназија	12	3,51	
6.	Уметничка школа	4	1,17	
7.	Музичка школа	1	0,29	
Укупно		342	100	

в) структура ученика по разредима и полу

Разред	Дечаци	Девојке	Свега	
     I	30	70	100	
     II	43	65	108	
     III	25	45	70	
     IV	17	47	64	
Укупно	115	227	342	

г) образовни ниво родитеља-оца

Нижи	Средњи	Виши	Високи	Свега	
60	240	16	26	342	

д) породична ситуација

Са оба
родитеља	Без једног
родитеља	Без оба
родитеља	Разведени родитељи	Под старатељством	Свега	
298	20	/	24	/	342	

ђ) донет успех ученика

Одлични	Врло добри	Добри	Довољни	Поновци	Свега	Просечна оцена	
208	117	17	/	/	342	4,43	

е) успех ученика на крају године
Одлични	Врло добри	Добри	Довољни	Поновци	Свега	Просечна оцена	
181	129	32	/	/	342	4,33	

Успех ученика на почетку и на крају школске године по васпитним групама и на нивоу Дома:

Васпитне групе	Просек на почетку школске године	Просек на крају школске године	

II	4,15	3,97	
III	4,08	3,92	
IV	3,93	3,96	
V	4,65	4,55	
VI	4,75	4,55	
VII	4,54	4,41	
VIII	4,61	4,57	
IX	4,32	4,14	
X	4,61	4,41	
XI	4,44	4,47	
XII	4,67	4,62	
На нивоу дома	4,43	4,33	

•	Просечна оцена на почетку године је: 4,43
•	Просечна оцена на крају године је: 4,33

У школској 2021/22.години у Пословној јединици Дома, у првој васпитној групи ,  је било и шесторо  ученика са сметњама у развоју који су на интернатском смештају због остваривања права на оспособљавање за рад. Њихов смештај је одобрен, у потпуности или делом финансиран од стране Минстарства за рад, запошљавање, борачка и социјална питања а  преко надлежних центара за социјални рад. Ученици потичу углавном из радничких породица. Четворо  ученика је  похађало Техничку школу  а двоје Техничку школу „Радоје Љубичић“.Два ученика су похађала први, три   ученика други и један  ученик  трећи разред. Ученици су постизали одличан успех радећи по прилагођеном наставном програму и  у складу са објективним могућностима. Теме из васпитно –образовног рада у дому су такође прилагођене могућностима разумевања и активног учешћа. Свакодневни непосредни рад је био индивидуализован од стране васпитача и стручних сарадника. Рад у групи и на принципу радионица реализован је на теме упознавања, препознавања, разумевања  и контроле емоција, толеранције и ненасилног решавања сукоба,  сарадње и здравог такмичарског духа, препознавања и спречавања насилних облика понашања, заразних и болести зависности, здравих стилова живота...

РЕАЛИЗАЦИЈА ВАСПИТНОГ РАДА У ПОСЛОВНОЈ ЈЕДИНИЦИ
Планиране и остварене теме васпитног рада по васпитним групама приказане су у табели.

Васпитна група	1. Адаптација на живот у дому	2. Учење и школска успешност	3. Животне вештине	4. Живот у заједници	Укупно	
Прва	8	8	7	7	11	11	10	10	36	36	
Друга	5	5	8	8	13	13	9	9	35	35	
Трећа	4	4	9	9	14	14	9	9	36	36	
Четврта	7	7	8	8	13	13	7	7	35	35	
Пета	4	4	5	5	14	14	12	12	35	35	
Шеста	3	3	10	10	11	11	11	11	35	35	
Седма 	4	4	5	5	14	14	12	12	35	35	
Осма	11	11	5	5	10	10	9	9	35	35	
Девета 	4	4	8	8	12	12	11	11	35	35	
Десета	4	4	8	8	12	12	11	11	35	35	
Једаеста	6	6	8	8	10	10	11	11	35	35	
Дванаста	5	5	7	7	15	15	9	9	36	36	
Укупно	65	65	88	88	149	149	121	121	423	423	

2. ОРГАНИЗАЦИЈА РАДА У ДОМУ
	Општа организација рада у Дому у години за нама, као и у претходним годинама, произилазила је из задатака који су му постављени, и постављена тако да омогући складно функционисање свих делова процеса рада. Одређена је статутом Дома, кућним редом Дома и другим актима Дома. 
С обзиром на значај који има, организација је непосредно отворена за педагошко проверавање, вредновање, мењање и прилагођавање.
Организација рада у Дому обухвата пет подручја: васпитно, правно-административно, финансијско, подручје исхране ученика и опште техничко подручје. 

3. РЕАЛИЗАЦИЈА ВАСПИТНОГ РАДА У ДОМУ
Организација васпитног рада одређена је општом и интерном усмерености ка унапређивању васпитног процеса и његове ефикасности за свестрани и што потпунији развој личности, прихватање савремене технологије рада и услова у којима ће ученик бити истински субјекат, непосредни учесник одлучивања о питањима живота и рада, сарадник и активан учесник  у процесу васпитања.
            Васпитни рад у току школске године је реализован кроз дневне активности васпитача и стручних сарадника. Базичне теме су обрађиване у складу са планом , могућностима и исказаним потребама ученика. Низ других васпитних тема које  су наметале дневне потребе  реализовано је благовремено. 
У школској 2021/22.години реализоване су све теме у оквиру васпитно-образовног рада. Већина тема је реализована у непосредном раду са ученицима. Један део тема је, због одласка свих ученика на онлајн наставу, услед измењених епидемиолошких услова, у  периоду од 13.9. до 1.10.2021. године, реализован путем вајбер презентација, размена смс порука, електронске поште  и телефонских разговора. Током првог полугодишта ове школске године нису реализовани сви садржаји из области провођења слободног времена- секције и интересне групе - због забране окупљања већег броја корисника и немогућности одржавања дистанце. 
У другом делу школске године почеле су да фунционише све секције и интересне групе уз поштовање препорука за спровођење превентивних активности.
	Циљеви васпитног рада у Дому остваривани су кроз реализацију програмских задатака и садржаја, уз коришћење одговарајућих облика и метода рада.
Реализација програмских задатака остваривана је у васпитним групама кроз рад васпитача, сарадњу са стручним сарадницима и осталим запосленима у установи.
Програм васпитно образовног рада организован је у четири области  ( адаптација на живот у дому, учење и школска успешност, животне вештине и живот у заједници) , свака област има циљеве, исходе и препоручене теме. 
             Васпитно образовна делатност се реализовала директно и индиректно  кроз рад свих актера у васпитно-образовном процесу и трајала је 24 часа како радним даном тако и викендом. Најпогодније дневно време реализације је у вечерњим сатима када су сви ученици у Дому, али оставља се могућност померања тема у случају потребе.
 
Облици и методе васпитног рада у Дому
У реализацији програма васпитачи и стручни сарадници  су користили различите методе и облике рада.
Васпитачи и стручни сарадници су процењивали који облик рада у којим околностима најбоље води до жељених исхода.
Доминантни облици рада у Дому су: индивидуални рад, рад у паровима, рад у малим групама и рад са васпитном групом.
Радионице као облик рада је нарочито прикладан у фази међусобног упознавања и адаптације ученика на домске услове. Омогућује да се ученици међусобно зближе, постану пријатељи и уважавају друге. 
Васпитни ефекти су знатни јер се ради у атмосфери опуштености и необавезности  у којој свако исказује себе и спознаје личност другог. 
Користили су се фронтални или пленарни облици рада у којима учествује велики број ученика у улози посматрача или слушалаца, а мањи број у улози актера или извођача.
Током школске године су реализоване посете позоришту, одласци на биоскопске пројекције, изложбе.
Зависно од облика рада, коришћене су различите методе или технике рада:
-	у индивидуалном раду доминирала је метода разговора, уверавања, подстицања и спречавања и сл. 
-	Рад у паровима или миркогрупама (3-5 ученика) темељио се на непосредној вербалној комуникацији, користећи технике координације, сарадње и размене, 
-	У групном раду са васпитном групом користиле су се дискусионе и радне методе. У дискусионим методама користиле су се технике вербалне и невербалне комуникације, стратегије групног одлучивања и решавања проблема и сл. Рад у групи био је прожет захтевима за координацијом, узајамним усклађивањем, разменом подршке, сарадњом, ривалитетом и такмичењем. 
-	Активност у радионицама  одвијале су се у три фазе:
1.	Уводна фаза посвећује се стварању пријатне радне атмосфере, мисаоном усмеравању ученика на одређену тему. Најављују се циљеви и наглашава да ће нова знања која ће стећи бити неопходна ученицима. 
2.	У току радне активности, учи се индивидуално, у паровима и малим групама. Рад је интерактиван и сараднички, мењају се искуства, ученици једни другима помажу, стичу, учвршћују, проширују и продубљују знање, усвајају вештине и развијају способноси. 
3.	У завршној фази, систематизују се резултати.
-	У „фронталном“ или пленарном раду доминирале су методе предавања и демонстрирања, уз коришћење бим-пројектора и других наставних средстава.
Масовни облици рада темеље се на заједничкој акцији без окупљања ученика (добротворне акције и сл.) и са окупљањем ученика (сусрети, такмичења, смотре и сл.)
     Васпитачи су у својим месечним плановима рада и писаним припремама конкретизовали и непосредно примењивали планиране методе и облике рада у реализацији програмских задатка и садржаја васпитног рада. 
  
      Програмски задаци и садржаји васпитног рада у Дому
 Све четири области васпитног рада су подједнако важне и васпитачи  их у непосредном раду са ученицима интегришу јер међу њима постоји природна веза.
 А. Адаптација на живот у дому 
Адаптација ученика на живот у дому је један од најбитнијих процеса који почиње доласком ученика у установу . Циљ васпитног рада у овој области био је подршка процесу прилагођавања ученика на живот у дому и окружењу у коме су дом и школа и оспособљавање ученика на колективни живот у дому. Васпитачи и стручни сарадници су велику пажњу посветили оспособљавању ученика за успешно функционисање у условима одвојености од породице и за сналажење у проблемским ситуацијама  са којима су се суочавали у дому и школи. Све активности у овој области имају за циљ подршку процесу адаптације ученика. Ученицима који испољавају проблем у адаптацији и сепарацији од родитеља се пружа интензивнија подршка. Период адаптације прошао је успешно што су потврдили и резултати анкете која је спроведена на крају месеца.

Б. Учење и школска успешност
Ова област је реализована по васпитним групама кроз одговарајуће теме које су имале за циљ подизање школске успешности ученика, прихватање нових и ефикаснијих начина за савладавање школског градива. Највећи број ученика научио је примену ефикасних стратегија учења.
Реализација је организована кроз различите видове помоћи организованог учења од стране васпитача , ученика, или информацијом и упућивањем где адекватну помоћ ученици могу потражити. Неколико ученика се истицало по спремности да помогну другим ученицима у савладавању тежих области и предмета.
Анализа школског успеха вршена је у оквиру сваке васпитне групе и на нивоу установе   на крају сваког класификационог  периода. Вршена је квантитативна , квалитативна и упоредна анализа успеха у односу на исти период прошле године, разматран предлог мера за унапређење.

В. Животне вештине
Васпитни рад у домену развоја животних вештина реализовао се током године на више нивоа. Нарочита пажња посвећивана је индивидуалном раду са ученицима. Васпитачи и стручни сарадници су настојали да својим знањем и способностима помогну ученицима да развију различите животне вештине ( критичко мишљење, доношење одлука, решавање проблема...). Велики значај је дат и безбедности у дому, развоју здравих стилова живота и штетности хемијских и нехемијских зависности. 
Обележен је месец новембар као месец борбе против болести зависности. Спроведена је анкета о ставовима ученика о разлозима, последицама и превенцији употребе дроге и алкохола. Резултати анкете  показали су да већина ученика у дому има исправне ставове према ризичном понашању, бригом о свом и туђем здрављу, безбедности... Ученици имају добре животне навике и навике личне хигијене, простор се одржава на просечном нивоу. Са појединим ученицима потребно је још радити на култури становања. У већини васпитних група урађено је социометријско истраживање везано за међусобне односе, у неким анкета  ученика о односу према школи, упитници „Познајемо се „ и „Оцена као Жуљ“, тест „Језичке заврзламе“, панои на тему Насиље, Наши рођендани, Толеранција, Животне вредности, Мотивација.
У мају 2022.године је урађена анкета о задовољству корисника различим аспектима услуге у дому - 328 ученика и 287 испитаних родитеља. У групи ученика 81,97% испитаних исказује задовољство услугом док је у групи родитеља тај проценат нешто већи и износи 96,46 %. Иако је задовољство услугом високо потребан је континуиран рад на побољшавању квалитета нарочито оних карактеристика услуга које су нешто ниже оцењене.
Г. Живот у заједници
Циљ васпитне делатности у овој области био је оснаживање ученика за социјалну интеграцију. Васпитачи и стручни сарадници  су током године стварали услове, мотивисали ,упућивали и саветовали ученике за квалитетно провођење слободног времена и учешће у активностима које се организују у дому.
Васпитачи организују и руководе бројним секцијама у дому које раде по Плану и програму и које омогућавају ученицима да испоље своје таленте, рекреацију, пасивност и празнину у времену попуне квалитетним садржајем. Током првог полугодишта претходне школске године није било могуће реализовати све планиране садржаје везане за рад секција због погоршања епидемиолошке ситуације али су ученици упућивани на корисне линкове везане за праћење филмова, представа, фестивала, презентација стручних текстова из различитих области. Рад секција је током другог полугодишта функционисао уобичајено уз придржавање превентивних мера заштите. Ученици су одлазили на биоскопске пројекције  (филмови „Тома“ и „Лето када сам научила да летим“, у позориште (представа „И то се зове љубав“ и неке од представа током трајања позоришног фестивала у новембру 2021.године), у посету Основној школи са  домом ученика „Миодраг В.Матић“, на изложбу радова корисника Дневног боравка за децу и младе са сметњама у развоју у ГКЦ.

4. ДОМСКИ ПАРЛАМЕНТ
	Рад Домског парламента  је током школске 2021/22.године функционисао по утврђеном плану уз повремено кориговање активности. На првом састанку парламента на почетку школске године изабрани су чланови парламента,  председник и чланови комисија, када је усвојен и Годишњи план рада. 
У оквиру обележавања Дечје недеље организоване су посете деци и младима са сметњама у развоју у Дневном боравку за децу и младе са сметњама у развоју, радионица „Дечја недеља „ и акција „Најлепша порука подршке пријатељу у невољи“.
	Одржане су две журке (поводом успеха ученика на регионалним сусретима домова ученика средњих школа и матурантска журка) и испраћај матуранта са поделом мајица са логом дома и књига  најуспешним међу њима из сваке васпитне групе. 

СЕКЦИЈЕ И ДРУГЕ АКТИВНОСТИ У ОКВИРУ СЛОБОДНОГ ВРЕМЕНА 

	Секција за културу је, у периоду од 22.9 до 5.11.2021. године рализовала активности везане за фестивал љубавне поезије „Иван Пангарић“ Сомбор (радови две ученице- Анеле Брбовић и Јане Никитовић- су ушли у финале и  у зборник радова).  Припремљен је поетски приказ „Последња песма“ Јелене Ланголд.
	 Поводом обележавања Дана заљубљених организован је  конкурс на тему „Најлепша љубавна прича или песма“. Стигло је мноштво радова , изабрани су и награђени најбољи. 
	Поводом обележавања новогодишњих празника у дому је у сарадњи различитих секција и домског парламента одржано неколико активности – квиз знања  (квалификације, полуфинале, финале на нивоу оба објекта дома и суперфинале), кошаркашка утакмица, шаховски турнир, игре без граница за децу са сметњама у развоју.
	У оквиру активности неколико васпитних  група организоване су Кулинарске вечери , Вечери хумора, Активност „Покажи шта знаш“.       
	Наши корисници су били веома успешни на сусретима домова ученика средњих школа  Републике Србије како у спортским тако и у културно-уметничким категоријама- ликовно стваралаштво-Теодора Васићн треће место Републичка домијада, литерарно стваралалштво- Анела Брбовић друго а Јована Ђенадић треће место на Регионалној домијади- пласман на Републичку; поетски приказ - Ања Буквић друго место на Регионалној; класична музика - Лазар Томић, прво место на Регионалној, пласман на Републичку домијаду; етно и  популарна музика - Лазар Томић, Андреј Баранац, Дејана Видаковић, Ђурђица Видаковић, Весна Шапоњић, Маријана Боровић, прво место на Регионалној, пласман на Републичку; изложба ликовних радова, друго место на Регионалној; изложба рукотворина, прво место и пласман на Републичку домијаду; фудбал дечаци-треће место Регионална; фудбал девојчице-друго место Регионална, шах дечаци - прво место Регионална, пласман на Републичку домијаду; кошарка дечаци - прво места на Републичкој, кошарка девојчице – друго место на Републичкој; одбојка дечаци - прво место на Регионалној, пласман на Републичку; одбојка девојчице - треће место на Републичкој; стрељаштво дечаци - друго место на  Републичкој домијади.
	Наши корисници су такође били веома успешни и у активностима и такмичењима ван Дома, појединачно и као чланови екипа својих школа.
	На литерарном конкурсу Српског дома Деспота Стефана Лазаревића Иванка Стојадиновић је освојила прво а Ива Ћирковић треће место. Рад Ане Спасојевић је похваљен. На деветнаестом литерарном конкурсу Кола српских сестара Ана Опанчина је освојила прву награду.
	Павле Тошић и Александра Булић су били део екипе Медицинске школе која је на 21.Републичком такмичењу из Реалистичког приказа повреда,обољења и стања освојила друго место. Јана Витезовић и Лејла Аломеровић су учествовале на републичком такмичењу из Здравствене неге, Анђела Стикић на регионалном такмичењу из Апликативних рачунарских програма, а Ружица Вукотић на регионалној књижњвној олимпијади. 
	На такмичењу средњих грађевинских школа у прављењу моста од шпагета наше кориснице Гоца Јаковљевић, Милица Милановић  и Бериоска Чолић су биле део екипе која је направила мост носивости 51,3,кг и заузела друго место.
	Тамара Аврамовић је освојила друго место у бацању кугле наа Атлетском првенству Централне Србије у категорији старијих јуниорки.
	Дарко Пољчић је на трећем Међународном дечјем ликовном конкурсу на тему „Дај ми крила један круг“добио посебну похвалу за изузетно успешан рад у категорији средњих уметничких школа .
	Митровић Слободан, Митровић Владимир и Вукајловић Лука су били део јуниорске екипе КК „Слобода“ које је освојила четврто место на Финалном турниру  јуниорске лиге Србије. Лука Вукајловић је проглашен за најкориснијег играча и најбољег стрелца кадетске кошаркашке лиге Србије.
	Јована Никитовић, члница БК „Слобода“ је добила пехар за најбољу омладинку у боксу у категорији до 54 кг.
	
6. РАД ПЕДАГОШКОГ ВЕЋА
	У току школске 2021/2022. године  одржан је мањи број   седница Педагошког већа због измењених епидемиолошких услова. На седницама је конципиран дневни ред, у складу са актуелним проблемима и потребама ученика и васпитног рада у дому и вођени су записници. Један број значајних тема разматран је кроз размену путем мејла, вајбера. 
На седницама Педагошког већа и у другим врстама размене у оквиру васпитне службе разматране су следеће теме:
-	Реализација конкурса  за пријем ученика за школску 2021/2022. год.
-	Формирање васпитних група и подела на васпитаче
-	Годишњи план рада васпитача
-	Подела задужења васпитачима за рад секција
-	Реализација програма сарадње са родитељима ученика и школама
-	Сагледавање тешкоћа у адаптацији ученика
-	Превентивне мере у циљу одржавања хигијене
-	Анализа успеха ученика и мере за побољшање ( на сваком класификационом периоду)
-	Анализа понашања ученика и поштовања кућног реда 
-	Анализа рада секција, ученичких организација и других активности у оквиру слободног времена
-	Предлог стимулативних мера за ученике
-	Интерна стручна усавршавања васпитача- саопштења са едукација
-	Анализа реализације васпитног рада и вођења педагошке документације
-	Припрема за упис ученика у наредну школску 2022/2023. годину..
7. СТРУЧНО УСАВРШАВАЊЕ ВАСПИТАЧА
Стручно усавршавање васпитача представља посебан вид напредовања и професионалног развоја сваког васпитача. У циљу усавршавања васпитача за васпитно-образовни рад, Педагошко веће утврдило је програм усавршавања васпитача, који је остварен  кроз активности у току целе године, и то едукације на стручним семинарима, и интерне едукације на седницама Педагошког већа.
Васпитачи су учествовали на семинарима који су акредитовани од стране  Министарства просвете, науке и технолошког развоја- Сектор за ученички и студентски стандард:
-	Конференција Васпитни рад у домовима ученика средњих школа – март  2022.године, Копаоник
-	Акредитовани семинар „Стрес у школи-превазилажење, промена
-	Вебинар „Насиље и превенција насиља у установама образовања и васпитања“
-	Стручни радови: „Добре и лоше навике „ и „Асертивност- основна права и технике“

			8. ЗДРАВСТВЕНА ЗАШТИТА УЧЕНИКА

	Здравственој заштити ученика у Дому поклањала се пуна пажња. О здравственој заштити ученика бринули су васпитачи, стручни сарадници и директор Дома у сарадњи са школским диспанзером и другим здравственим установама у граду (Дом здравља, Општа болница, Завод за заштиту здравља).  
	Приоритетан значај у овом раду имало је превентивно деловање, које  се остварује кроз: обезбеђивање одговарајућег нивоа опште и личне хигијене, хигијене соба, редовну замену постељине, контролу хигијенско-санитарних услова рада у кухињи на припремању здраве хране, као и контролу здравственог стања радника који раде са животним намирницама, а у складу са законом. 
	У случајевима обољења ученика васпитачи су организовали њихов одлазак код лекара у Школски диспанзер, Дом здравља или Болницу и бринули се о њиховој нези и даљем току лечења, уз обавештавање и сталну сарадњу са родитељима.
	Остварена је континуирана сарадња са Заводом за заштиту здравља из Ужица којим је обезбеђена редовна дезинфекција, дезинсекција и дератизација читавог простора Дома.
И у овој школског години је урађена додатна дезинфекција стамбеног простора, кухиње и трепазарије, повећана пажња и контрола свакодневног одржавања хигијене и придржавања превентивних мера заштите.

	. 
9. ПЕДАГОШКА ЕВИДЕНЦИЈА И ДОКУМЕНТАЦИЈА

	Педагошка евиденција и документација је важан и саставни део радног процеса, потреба и обавеза. Она је усаглашена са концепцијом, организацијом и технологијом рада и прилагођена потребама и могућностима васпитног рада у Дому.
	Педагошка евиденција и документација омогућава праћење и вредновање процеса и ефеката рада и може бити: општа педагошка документација и педагошка документација васпитача.

	а) Општа педагошка документација:
	
- Матична књига,
- Годишњи програм рада Дома,
- Годишњи извештај о раду Дома,
	- Књига записника Педагошког већа,
	- Књига дежурства.

б) Педагошка документација васпитача и стручних сарадника:
	
- Дневник васпитног рада,
- Књига евиденције рада стручног сарадника
	- Годишњи план и програм васпитног рада
            - Годишњи план и програм рада стручног сарадника
	- Месечни план и програм васпитног рада,
 	- Месечни извештај о реализацији планираних тема и исхода
	- План и програм рада секција и комисија,
	- Тематске припреме.
У току школске године васпитачи и стручни сарадници  су уредно водили педагошку евиденцију и документацију, и исту анализирали на седницама Педагошког већа.

                                  10. БИБЛИОТЕКА ДОМА

Библиотека Дома је организован простор у коме је смештен књижни фонд неопходан за правилно организовање васпитно-образовног рада у Дому.
	Током године је набављена недостајућа школска лектира и савремена психолошко-педагошка литература за стручно усавршавање васпитача.
	За рад и сређивање домске библиотеке  у Пословној јединици  је била  задужена  Милена Цветић.
Задатак свих васпитача био је да:
- упознају ученике са књижним фондом библиотеке, као и са мрежом библиотека у граду,
	- организовано и систематски припремају ученике за самостално коришћење научних информација,
	- упућују ученике у перманентно коришћење књига, часописа, штампе и друге, шире литературе,
	- воде политику набавке књига и каталог библиотечког материјала,
	- упућују ученике у коришћење фонда књига градске и школских библиотека,
	- прате и евидентирају  коришћење књига,
	- воде и друге послове од интереса за правилно функционисање библиотеке и организовано коришћење књига од стране ученика у процесу савлађивања школског градива а и шире.
III. ОРГАНИЗАЦИЈА РАДА У ДОМУ
	Општа организација рада у Дому заснована је на прописима из којих призилази. најпре, организација је одређена статутом Дома, Правилником о организацији и систематизацији радних места и другим повезаним актима. У години за нама, Министарству просвете, науке и технолошког развоја је од стране руководства дома предложена измена Правилника о организацији и систематизацији радних места Дома ученика средњих школа Ужице, која је и усвојена Решењем министарства бр. 110-00-41/2022-05 од 11.03.2022. године. Новим правилником предвиђено је 69 радних места уместо досадашњих 64: додата су по 2 извршиоца на радном месту спремачица и помоћни кувар, као и једно радно место Сарадник за заштиту и безбедност на раду.
Организација рада у Дому обухвата више подручја: васпитни рад, правне, административне и послове јавних набавки, финансијске послове, службу  исхране и техничку службу одржавање хигијене, техничко одржавање и обезбеђење дома. Организација рада је подложна промени а иста се врши прилагођавајући се потребама које намеће конкретна ситуација новонасталих обавеза, нова законска регулатива,  а или друге објективне или субјективне околности датог тренутка. 

У Ужицу дана 27.09.2022. године

   Руководилац службе за правне,                                                         ДИРЕКТОР ДОМА
кадровске и административне послове
       Татјана Миловић Делић                                                                       Зоран Поповић

                                                             Усвојено на седници Управног одбора ___________.г.
                                                                                                ПРЕДСЕНИК УО